**Vzdelávanie novej generácie je budúcnosťou firmy**

**Hornonitrianske bane Prievidza, a.s.** venuje veľkú pozornosť budúcej generácii vysokokvalifikovaných zamestnancov, čo potvrdzuje i skutočnosť, že **je držiteľom Osvedčení o spôsobilosti poskytovať praktické vyučovanie v systéme duálneho vzdelávania od Slovenskej obchodnej a priemyselnej komory a Slovenskej banskej komory**.

**Pre školský rok 2017/2018** spoločnosť pripravuje učebné zmluvy

so **Strednou odbornou školou, Lipová 8 v Handlovej**, kde bude možné študovať v odbore:

**2683 H 11 elektromechanik – silnoprúdová technika .....5 žiakov**

**Pre školský rok 2018/2019** spoločnosť pripravuje učebnú zmluvu so **Strednou odbornou školou, Lipová 8 v Handlovej**, kde bude možné študovať v odbore:

**2176 H mechanik banských prevádzok 15 žiakov**

**Základné informácie o organizácii štúdia v systéme duálneho vzdelávania**

Zamestnávateľ bude poskytovať **praktické vyučovanie** ako súčasť odborného vzdelávania a prípravy na výkon povolania **formou denného štúdia v 3-ročnom učebnom odbore** 2176 H mechanik banských prevádzok a 2683 H 11 elektromechanik – silnoprúdová technika.

**Absolvent úspešným absolvovaním štúdia získa stredné odborné vzdelanie, výučný list a vysvedčenie o záverečnej skúške.**

**Možnosti pracovného uplatnenia**

Možnosti pracovného uplatnenia absolventa: pracovná činnosť zodpovedajúca povolaniu baník, mechanik banských prevádzok a povolaniu elektrikár.

**Hmotné a finančné zabezpečenie žiaka**

**Zamestnávateľ poskytne žiakovi hmotné zabezpečenie v rozsahu:**

* osobné ochranné pracovné prostriedky v rovnakom rozsahu, v ktorom poskytuje zamestnávateľ zamestnancovi, ktorý vykonáva povolanie, na ktoré sa žiak pripravuje (povinné plnenie zamestnávateľa),
* posúdenie zdravotnej, zmyslovej a psychologickej spôsobilosti žiaka, ak sa na výkon praktického vyučovania jej posúdenie vyžaduje,
* stravovanie u zamestnávateľa v režime stravovania zamestnancov zamestnávateľa,
* cestovné náhrady v súlade so zákonom o cestovných náhradách za cestovné za dopravu žiaka z miesta trvalého bydliska do miesta výkonu praktického vyučovania a z miesta výkonu praktického vyučovania a to 1 x za mesiac.

**Zamestnávateľ poskytne žiakovi finančné zabezpečenie:**

**Podnikové štipendium** pre jednotlivé ročníky denného štúdia:

1. ročník     0 €/mes.

2. ročník   60 €/mes.

3. ročník   80 €/mes.

**Odmena za produktívnu prácu** pre jednotlivé ročníky denného štúdia:

1. ročník 2,184 EUR/1 h

2. ročník 2,184 EUR/1 h

3. ročník 2,184 EUR/1 h

Poskytovanie finančného zabezpečenia je upravené interným predpisom zamestnávateľa.

**Kritériá pre výber úspešných uchádzačov**

**Výber uchádzačov na uzatvorenie učebnej zmluvy sa uskutoční na základe:**

* pohovoru s uchádzačom,
* hodnotenia študijných výsledkov za 6. až 9. ročník ZŠ.

**Bližšie informácie**

**Osobne na HBP, a.s., pracovisko Nováky** v pracovných dňoch od 6,00 do 14,00 hod.

**Telefonicky** na +421 906 772359, Mgr. Kurciníková,

+421 906 772330, Mgr. Latkoczyová,

+421 906 772332 Mgr. Oravcová.